2005D0131 — SK — 15.06.2005 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE zo 7. februára 2005 týkajúce sa finančnej pomoci Spoločenstva na rok 2005 pre niektoré referenčné laboratóriá Spoločenstva v oblasti zdravia zvierat a verejnosti (biologické riziká) (oznámené pod číslom dokumentu K(2005) 262) (Iba španielsky, francúzsky, holandský a anglický text je autentický) (2005/131/ES) (Ú. v. ES L 045, 16.2.2005, p.15)

Zmenené a doplnené:









▼B

ROZHODNUTIE KOMISIE

zo 7. februára 2005

týkajúce sa finančnej pomoci Spoločenstva na rok 2005 pre niektoré referenčné laboratóriá Spoločenstva v oblasti zdravia zvierat a verejnosti (biologické riziká)

(oznámené pod číslom dokumentu K(2005) 262)

(Iba španielsky, francúzsky, holandský a anglický text je autentický)

(2005/131/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku ( 1 ), a najmä na jeho článok 28 ods. 2, keďže: (1) Rozhodnutím 90/424/EHS sa stanovuje, že Spoločenstvo má prispievať k zvyšovaniu efektivity veterinárnych inšpekcií formou pridelenia finančnej pomoci referenčným laboratóriám. Každé referenčné laboratórium, ktoré je takto označené v súlade s veterinárnymi právnymi predpismi Spoločenstva, môže za istých podmienok získať finančnú pomoc Spoločenstva. (2) Nariadením Komisie (ES) č. 156/2004 z 29. januára 2004 o finančnej podpore Spoločenstva pre referenčné laboratóriá Spoločenstva podľa článku 28 rozhodnutia 90/424/EHS ( 2 ) sa stanovuje, že finančný príspevok Spoločenstva sa prideľuje za podmienky efektívnej realizácie schválených pracovných programov a že príjemcovia poskytujú všetky potrebné informácie v rámci stanovených lehôt. (3) Komisia posúdila pracovné programy a zodpovedajúce odhady rozpočtu, ktoré predložili referenčné laboratóriá Spoločenstva na rok 2005. (4) V súlade s uvedeným by sa mala finančná pomoc Spoločenstva prideľovať referenčným laboratóriám Spoločenstva určeným na uskutočňovanie úloh a povinností ustanovených v smernici Rady 92/46/EHS zo 16. júna 1992, ktorou sa stanovujú hygienické predpisy pre výrobu surového mlieka, tepelne ošetreného mlieka a mliečnych výrobkov a ich uvádzanie na trh ( 3 ), v rozhodnutí Rady 93/383/EHS zo 14. júna 1993 o referenčných laboratóriách na monitorovanie morských biotoxínov ( 4 ), v rozhodnutí Rady 1999/313/ES z 29. apríla 1999 o referenčných laboratóriách na sledovanie bakteriálnej a vírusovej kontaminácie lastúrnikov ( 5 ), v nariadení Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií ( 6 ), a v rozhodnutí Komisie 2004/564/ES z 20. júla 2004 o referenčných laboratóriách Spoločenstva pre epidemiológiu zoonóz a pre salmonelu a o národných referenčných laboratóriách pre salmonelu ( 7 ). (5) Okrem finančnej pomoci Spoločenstva je potrebné poskytnúť ďalšiu pomoc pri organizovaní seminárov v oblastiach, ktoré patria do pôsobnosti referenčných laboratórií Spoločenstva. (6) Nariadením (ES) č. 156/2004 sa stanovujú pravidlá oprávnenosti týkajúce sa seminárov organizovaných referenčnými laboratóriami Spoločenstva. Zároveň sa ním obmedzuje finančná pomoc, ktorá sa vzťahuje na účasť najviac 30 osôb na seminári. Výnimka z tohto obmedzenia by sa mala udeliť referenčnému laboratóriu Spoločenstva, ktoré vzhľadom na prínos svojich seminárov potrebuje zabezpečiť podporu vyššieho počtu účastníkov ako 30 osôb. (7) V súvislosti s riadnym finančným hospodárením je potrebné, aby sa pri poskytovaní finančnej pomoci Spoločenstva príslušnému referenčnému laboratóriu Spoločenstva zohľadňoval výskyt opakujúcich sa ťažkostí počas jeho prevádzky. Toto laboratórium by malo byť v priebehu roka podrobené auditu, ktorý by overil, či sa v rámci svojej činnosti riadi úlohami, povinnosťami a podmienkami oprávnenosti ustanovenými v pravidlách Spoločenstva. (8) Podľa článku 3 ods. 2 nariadenia Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky ( 8 ) podlieha financovanie veterinárnych opatrení a opatrení týkajúcich sa zdravia rastlín, prijímaných v súlade s pravidlami Spoločenstva, záručnej sekcii Európskeho poľnohospodárskeho usmerňovacieho a záručného fondu. Na účely finančnej kontroly sa uplatňujú články 8 a 9 nariadenia (ES) č. 1258/1999. (9) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TOTO ROZHODNUTIE:







Článok 1

Finančná pomoc Španielsku v súvislosti s úlohami a povinnosťami uvedenými v rozhodnutí 93/383/EHS

1. Spoločenstvo prideľuje finančnú pomoc Španielsku v súvislosti s úlohami a povinnosťami ustanovenými v článku 4 rozhodnutia 93/383/EHS, ktoré má v rámci sledovania morských biotoxínov uskutočniť laboratórium Laboratorio de Biotoxinas Marinas Area de Sanidad, Vigo, v Španielsku.

Výška tejto pomoci predstavuje v období od 1. januára do 31. decembra 2005 maximálne 201 000 EUR.

2. Okrem maximálnej výšky pomoci, ustanovenej v odseku 1, prideľuje Komisia finančnú pomoc Španielsku aj na organizovanie seminára laboratóriom uvedeným v odseku 1. Výška tejto pomoci predstavuje maximálne 30 000 EUR.

3. Do 30. júna 2005 Komisia vykoná technický a finančný audit laboratória uvedeného v odseku 1.

Článok 2

Finančná pomoc Francúzsku v súvislosti s úlohami a povinnosťami uvedenými v rozhodnutí 92/46/EH

1. Spoločenstvo prideľuje finančnú pomoc Francúzsku v súvislosti s úlohami a povinnosťami ustanovenými v kapitole II prílohy D k smernici 92/46/EHS, ktoré má v rámci analýzy a testovania mlieka a mliečnych výrobkov uskutočniť laboratórium Laboratoire d'études et de recherches sur la qualité des aliments et sur les procédés agro-alimentaires, ktoré je súčasťou Agence française de sécurité sanitaire des aliments (predtým Laboratoire d'études et de recherches sur l’hygiène et la qualité des aliments), Maisons-Alfort, vo Francúzsku.

Výška tejto pomoci predstavuje v období od 1. januára do 31. decembra 2005 maximálne 200 000 EUR.

2. Okrem maximálnej výšky pomoci, ustanovenej v odseku 1, prideľuje Komisia finančnú pomoc Francúzsku aj na organizovanie seminára laboratóriom uvedeným v odseku 1. Výška tejto pomoci predstavuje maximálne 27 000 EUR.

Článok 3

Finančná pomoc Holandsku v súvislosti s úlohami a povinnosťami uvedenými v rozhodnutí 2004/564/ES

1. Spoločenstvo prideľuje finančnú pomoc Holandsku v súvislosti s úlohami a povinnosťami ustanovenými v rozhodnutí 2004/564/ES, ktoré má v rámci sledovania salmonely uskutočniť laboratórium Rijksinstituut voor Volksgezondheid en Milieu, Bilthoven, v Holandsku.

Výška tejto pomoci v období od 1. januára do 31. decembra 2005 predstavuje maximálne 270 000 EUR.

2. Okrem maximálnej výšky pomoci, ustanovenej v odseku 1, prideľuje Komisia finančnú pomoc Holandsku aj na organizovanie seminára laboratóriom uvedeným v odseku 1. Výška tejto pomoci predstavuje maximálne 28 000 EUR.

Článok 4

Finančná pomoc Spojenému kráľovstvu v súvislosti s úlohami a povinnosťami uvedenými v rozhodnutí 1999/313/ES

1. Spoločenstvo prideľuje finančnú pomoc Spojenému kráľovstvu na úlohy v súvislosti s povinnosťami ustanovenými v článku 4 rozhodnutia 1999/313/ES, ktoré má v rámci sledovania bakteriálnej a vírusovej kontaminácie lastúrnikov uskutočniť laboratórium, ktoré je súčasťou Centre for Environment, Fisheries and Aquaculture Science, Weymouth, v Spojenom kráľovstve.

Výška tejto pomoci v období od 1. januára do 31. decembra 2005 predstavuje maximálne 248 000 EUR.

2. Okrem maximálnej výšky pomoci, ustanovenej v odseku 1, prideľuje Komisia finančnú pomoc Spojenému kráľovstvu aj na organizovanie seminára laboratóriom uvedeným v odseku 1. Výška tejto pomoci predstavuje maximálne 30 000 EUR.

Článok 5

Finančná pomoc Spojenému kráľovstvu v súvislosti s úlohami a povinnosťami uvedenými v nariadení (ES) č. 999/2001

▼M1

1. Spoločenstvo prideľuje finančnú pomoc Spojenému kráľovstvu v súvislosti s funkciami a povinnosťami ustanovenými v kapitole B prílohy X k nariadeniu (ES) č. 999/2001, ktoré má v rámci monitorovania prenosných spongiformných encefalopatií uskutočniť veterinárna laboratórna agentúra Veterinary Laboratories Agency, Addlestone, v Spojenom kráľovstve.

Výška tejto pomoci v období od 1. januára do 31. decembra 2005 predstavuje maximálne 810 500 EUR.

▼B

2. Okrem maximálnej výšky pomoci, ustanovenej v odseku 1, prideľuje Komisia finančnú pomoc Spojenému kráľovstvu aj na organizovanie seminárov laboratóriom uvedeným v odseku 1. Výška tejto pomoci predstavuje maximálne 70 500 EUR.

3. Odchylne od článku 4 ods. 1 nariadenia (ES) č. 156/2004 je laboratórium uvedené v odseku 1 oprávnené požadovať finančnú pomoc na zabezpečenie účasti maximálne 50 osôb na jednom zo seminárov uvedených v odseku 2 tohto článku.

Článok 6

Adresáti

Toto rozhodnutie je určené Španielskemu kráľovstvu, Francúzskej republike, Holandskému kráľovstvu a Spojenému kráľovstvu Veľkej Británie a Severného Írska.